**Kjeld Nuis** (s. 10. marraskuuta 1989) on alankomaalainen pikaluistelija. Hän voitti Pyeongchangin olympialaisissa 2018 kultaa 1 000 metrillä ajalla 1.07,95 ja 1 500 metrillä ajalla 1.44,01. Pekingin olympialaisissa 2022 hän voitti kultaa 1 500 metrillä ajalla 1.43,21.

Nuis voitti Gangwonissa 2017 maailmanmestaruuden 1 000 metrillä ajalla 1.08,26 ja 1 500 metrillä ajalla 1.44,36. Joukkuesprintin maailmanmestaruuden hän voitti Inzellissä 2019. Hän voitti 1 500 metrin maailmanmestaruuden Salt Lake Cityssä 2020 ajalla 1.41,66. Hän saavutti 1 000 metrillä MM-hopeaa Inzellissä 2011 ajalla 1.08,67, Heerenveenissä 2012 ajalla 1.08,79 ja Salt Lake Cityssä 2020 ajalla 1.06,73 sekä MM-pronssia Heerenveenissä 2015 ajalla 1.08,71, Kolomnassa 2016 ajalla 1.08,47 ja Inzellissä 2019 ajalla 1.07,81. Sotšissa 2013 ja Heerenveenissä 2023 hän sijoittui samalla matkalla neljänneksi. 1 500 metrillä hän sai MM-hopeaa Kolomnassa 2016 ajalla 1.45,66, Heerenveenissä 2021 ajalla 1.44,11 ja niin ikään Heerenveenissä 2023 ajalla 1.43,82 sekä oli viides 2019. Sprinttereiden MM-kilpailuissa hän saavutti hopeaa Soulissa 2016 ja Changchunissa 2018 sekä pronssia Calgaryssa 2017 ja Heerenveenissä 2019. Lisäksi hän oli neljäs Inzellissä 2024 ja viides Heerenveenissä 2011. Sprintti-EM-kilpailuissa hän sai hopeaa 2017. Matkakohtaisissa EM-kilpailuissa hän saavutti Heerenveenissä 2022 kultaa 1 500 metrillä ajalla 1.43,60 ja hopeaa 1 000 metrillä. Niin ikään Heerenveenissä 2024 järjestetyissä EM-kilpailuissa hän voitti 1 000 metriä ajalla 1.07,87 ja oli toinen 1 500 metrillä ajalla 1.44,34. Saman vuoden Calgaryn MM-kilpailuissa hän sai 1 500 metrillä hopeaa ajalla 1.42,66 ja 1 000 metrillä pronssia ajalla 1.06,80.

Nuis voitti maailmancupin kokonaiskilpailun kausilla 2011–2012, 2015–2016 ja 2016–2017. Hän sijoittui kaudella 2011–2012 toiseksi 1 500 metrin ja kolmanneksi 1 000 metrin maailmancupissa. Hän voitti 1 000 metrin maailmancupin kaudella 2012–2013 ja sijoittui saman matkan cupissa kolmanneksi kaudella 2013–2014. Seuraavalla kaudella hän oli 500 metrin maailmancupissa toinen ja 1 000 metrin cupissa kolmas. Kaudella 2015–2016 hän voitti 1 000 metrin cupin ja oli toinen 1 500 metrin cupissa. Kaudella 2016–2017 hän voitti 1 000 ja 1 500 metrin cupit. Hän voitti 1 000 metrin cupin kaudella 2017–2018. Seuraavalla kaudella hän voitti jälleen 1 000 metrin cupin ja sijoittui 1 500 metrillä kolmanneksi. Hän voitti 1 500 metrin cupin kaudella 2019–2020 ja sijoittui toiseksi kaudella 2020–2021. Hän oli 1 000 metrin cupissa toinen ja 1 500 metrillä kolmas kaudella 2021–2022 sekä voitti 1 500 metrin cupin 2022–2023.. Hän on voittanut 32 maailmancupin osakilpailua, sijoittunut 29 kertaa toiseksi ja 22 kertaa kolmanneksi (kauden 2023–2024 loppuun mennessä).

Nuis on voittanut Alankomaiden-mestaruuden 1 000 metrillä 2013, 2014, 2015, 2016, 2019 ja 2023 sekä 1 500 metrillä 2013, 2016, 2019 ja 2024. Alankomaiden sprinttimestaruuden hän voitti 2020.

Ennätykset
----------

| *Matka* | *Aika* | *Paikka* | *Päivä* |
| --- | --- | --- | --- |
| **500 m** | 34,79 | Calgary | 13. marraskuuta 2015 |
| **1 000 m**  | 1.06,18 | Salt Lake City | 9. maaliskuuta 2019 |
| **1 500 m** | 1.40,17 | Salt Lake City | 10. maaliskuuta 2019 |
| **3 000 m** | 3.46,18 | Inzell | 11. lokakuuta 2014 |
| **5 000 m** | 7.21,30 | Groningen | 1. helmikuuta 2008 |

Lähteet
-------

1. 1 2  Kleld Nuis *schaatsstatistieken.nl*. Viitattu 21.3.2017. (hollanniksi)
2. ↑  Pyeongchang 2018: Pikaluistelu, miehet 1 000 m Yle. Viitattu 23.2.2018.
3. ↑  Pyeongchang 2018: Pikaluistelu, miehet 1 500 m Yle. Viitattu 14.2.2018.
4. 1 2 3 4 5 6 7  Sportler-Visitenkarte von Kjeld Nuis *speedskatingnews.info*. Viitattu 19.2.2024. (saksaksi)
5. 1 2  ISU World Cup Final Heerenveen ISU. Viitattu 20.3.2016. (englanniksi)
6. ↑  GRAND WORLD CUP 2016 - 2017 FINAL RESULT MEN ISU. Viitattu 21.3.2017. (englanniksi)
7. ↑  Essent ISU WorldCup 2012/2013 World Cup Men 1000m ISU. Viitattu 27.3.2013. (englanniksi)
8. ↑  Essent ISU World Cup Heerenveen ISU. Viitattu 3.4.2014. (englanniksi)
9. ↑  ISU World Cup Speed Skating Finals 2017-2018 ISU. Viitattu 2.4.2018. (englanniksi)
10. ↑  ISU World Cup 1000m Men Season: 2018 ~ 2019 *isuresults.eu*. Viitattu 26.3.2019. (englanniksi)
11. ↑  ISU World Cup 1500m Men Season: 2018 ~ 2019 *isuresults.eu*. Viitattu 26.3.2019. (englanniksi)
12. ↑  WORLD CUP STANDINGS ISU. Viitattu 25.3.2021. (englanniksi)
13. ↑  WORLD CUP STANDINGS *live.isuresults.eu*. Viitattu 9.4.2023. (englanniksi)